Ovogodišnje obilježavanje obljetnice utemeljenja Hrvatske zajednice Herceg Bosne, održano u ponedjelak u Mostaru, i ovog je puta zasmetalo unitarističke velikobošnjačke snage okupljene u Stranci demokratske akcije.

-Obilježavanje godišnjice glorificiranjem tzv. Hrvatske republike Herceg Bosne je sraman anticivilizacijski čin. Tim postupkom se veličaju masovni zločini i etničko čišćenje Bošnjaka i Srba s područja te zamišljene paradržavne tvorevine. Istovremeno, to predstavlja izrugivanje žrtvama - priopćila je danas Izetbegovićeva Stranka demokratske akcije (SDA).

>>Višnja Starešina: Bliski prijatelj Abdulahima Maktoufa i "velika svinja"

Uz optužbe za "masovni zločin i etničko čišćenje Bošnjaka i Srba" iz SDA poručuju kako je Hrvatska republika Herceg Bosna "nanijela nepopravljivu štetu i hrvatskom narodu koji je iz ratnog perioda izašao osramoćen i populacijski desetkovan", prešućujući činjenicu da na većinskim bošnjačkim i srpskim područjima Hrvata uopće nema.

- Osim Bosni i Hercegovini, Bošnjacima i Srbima, ta tvorevina nanijela je nepopravljivu štetu i hrvatskom narodu koji je iz ratnog perioda izašao osramoćen i populacijski desetkovan. Kao udruženi zločinački pothvat označena je u svim historijskim dokumentima i konačno u prvostupanjskoj presudi Haškog tribunala izrečenoj njenom vodstvu, koje je osuđeno na 111 godina zatvora - navodi se u priopćenju.

>>Teza o genocidu nad muslimanskim narodom u BiH dominirala je i prije nego što je počeo rat

Hrvate iznova optužuju za masovne zločine i progon Bošnjaka, dok zločine Armije BiH, poput Grabovice, Uzdola, Stipića livada, Buhinih kuća, Bugojna, Travnika, Fojnice itd. uopće ne spominju.

-Istina je, nažalost, sasvim drugačija. O tome svjedoče Ahmići, Heliodrom, Dretelj, Vranica i obespravljeni i prognani Bošnjaci iz Stoca, Čapljine, dijela Mostara, Prozora, Ljubuškog, dijela Srednje Bosne, Žepča i dijela Posavine i druga stratišta, kao i rušenje simbola Mostara, Starog mosta.

Pitamo Dragana Čovića i ostale organizatore jučerašnjeg obilježavanja jesu li to europske vrijednosti za koje se zalažu?! - priopćeno je SDA.

>>Izetbegović: Europskim ksenofobima i islamofobima bilo bi korisnije da pogledaju u vlastita dvorišta

Podsjetimo, bošnjački član Predsjedništva BiH i čelnik SDA, Bakir Izetbegović, izjavio je u ponedjeljak da češki predsjednik Miloš Zeman s izjavom da bi BiH nakon sloma tzv. Islamske države mogla postati uporište terorista iznosi laži o Bošnjacima, te da njegove izjave, kao i izjave Kolinde Grabar-Kitarović i ministra vanjskih poslova Austrije Sebastiana Kurza, predstavljaju nastavak ksenofobične i islamofobične kampanje prema Bošnjacima u BiH.

M.J.